Muqdisho lahing

Muqdisho lahing oli 3.–4. oktoobril 1993 toimunud lahing Muqdishos Somaalias. Lahing algas, kui USA eriüksused tulid kinni võtma sõjapealiku ja isehakanud presidendi Mohamed Farrah Aididi kahte nõunikku. Operatsioon pidi kestma veidi üle tunni, kuid kasvas üle tänavalahinguks. Lahing nõudis 18 USA sõduri, 1 Pakistani sõduri ja 1 Malaisia sõduri elu ja viga sai üle 80 sõduri. Kaks USA UH-60 Black Hawki tulistati alla ning üks kopteripiloot võeti vangi ja vabastati 11 päeva hiljem. Somaalialaste hukkunute kohta pole täpset infot, kuid hinnangud varieeruvad 315–3000 inimeseni.

Lahing

3. oktoobril ründasid USA eriüksused Muqdishos maju, kus luure andmetel pidid asuma kaks Aididi nõunikku. Plaan oli, et eriüksused võtavad kontrolli alla maja, kus asuvad sihtmärgid ja seda ümbritsevad majad perimeetri jaoks. Seejärel tuleb läbi linna konvoi ja viib nii sihtmärgid kui ka sõdurid minema ja kopterid teevad õhust mõlemale. 

Operatsioon läks esialgu edukalt, kuni üks sõdur Todd Blackburn sai kopterist laskudes raskelt viga ja konvoi hilines. Konvoi viivituse põhjustasid somaallased, kes teele barrikaade ehitasid. Blackburn pandi konvoi peale ja ta viidi tagasi baasi. Evakueerimisel sai surma konvoile kattetuld teinud Dominick Pilla, kes sai kuuli pähe ja hukkus silmapilkselt.

Umbes kell 16:20 sai üks Black Hawk raketitabamuse saba pihta ja kukkus alla. Õnnetuses said mõlemad piloodid surma. Kopteri pardal olnud kaks snaiprit jäid ellu ja asusid õnnetuspaika kaitsma. Teine Black Hawk tõi kohale päästemeeskonna, kes laskus fast-ropeiga kopteri vraki juurde hoolimata sellest, et nende endi kopter sai seda tehes samuti RPG lasust viga. See kopter suutis baasi naasta. Varsti tulistati alla teine Black Hawk, mida juhtis Michael Durant. Õnnetuspaika saadeti kopterilt kaitsma snaiprid Gary Gordon ja Randy Shughart, kelle kaks esimest palvet õnnetuspaika saatmiseks lükati tagasi ja kes kolmandal katsel said lõpuks loa. Snaiprid kaitsesid õnnetuspaika, kuni neil laskemoon otsa sai ja nad maha lasti. Allakukkunud kopteri meeskonnast pääses eluga ainult Michael Durant. Kõik tema kaaslased hukkusid. Durant peksti peaaegu surnuks, kuni Aididi võitlejad tulid teda vangi võtma.

Sõdurid said lõpuks linnast tulema, kui ÜRO konvoi, mis koosnes soomukitest ja tankidest, neile appi läks. Õhutoetust teostasid kogu öö USA kopterid. Osa eriüksuslastest pidid baasi jooksma, kui selgus, et neile pole soomukites ruumi.
Seda tehes hukkus üks USA sõdur. Kell 6:30 oli lahing lõppenud ja kõik eriüksuslased linnast lahkunud.

+ Hukkunud Nimi  Vanus  Riik  Info surma kohta  Gary Gordon  33  USA  Hukkus teise allakukkunud kopteri meeskonda kaitstes  Randy Shughart  35  USA  Hukkus teise allakukkunud kopteri meeskonda kaitstes  Daniel Busch  25  USA  Kukkus esimese kopteriga alla, sai surmavalt viga, kui kaitses kopteri õnnetuspaika  Earl Fillmore  28  USA  Hukkus teel esimese kopteri õnnetuspaika  Timothy "Griz" Martin  38  USA   Sai surmavalt viga konvois  Jamie Smith  21  USA  Sai esimese kopteri õnnetuspaigal surmavalt viga  James Cavaco  26  USA  Sai surmavalt viga konvois  Casey Joyce  24  USA  Sai surmavalt viga konvois  Richard "Alphabet" Kowalewski  20  USA  Sai raketiheitja lasust pihta  Dominick Pilla  21  USA  Sai kaassõdurit evakueerides kuuli pähe  William Cleveland  34  USA  Hukkus, kui ta kopter alla tulistati  Thomas Field  25  USA  Hukkus, kui ta kopter alla tulistati  Raymond Frank  45  USA  Esimese kopteri abipiloot, hukkus, kui ta kopter alla tulistati  Clifton "Elvis" Wolcott  36  USA  Esimese kopteri piloot, hukkus, kui ta kopter alla tulistati  Donovan "Bull" Briley  33  USA  Teise kopteri abipiloot, hukkus, kui ta kopter alla tulistati  Cornell Houston  31  USA  Hukkus päästekonvois  James Martin Jr  23  USA  Hukkus päästekonvois  Mat Aznan Awang  18  Malaisia  Hukkus, kui ta soomuk sai raketitabamuse 

Pärast lahingut

Hukkunud sõdurite laibad, mida kaaslased minema ei suutnud viia, langesid somaallaste kätte, kes vedasid neid mööda tänavaid ja rüvetasid jõhkralt. Lõpuks suutsid diplomaadid laibad kätte saada ja need tagastati kohutavas seisukorras. 1994. aastal tõmbasid USA ja ÜRO oma väed Somaaliast välja.

Lahingust kirjutas ajakirjanik Mark Bowden 1999. aastal raamatu "Black Hawk Down". 2001. aastal tehti selle põhjal film "Allatulistatud Black Hawk".

 Viited 
Kategooria:Somaalia
Kategooria:Lahingud
Kategooria:1993